Diari Oficial de la Generalitat Valenciana


Sumari del DOGV 9284, del 23-02-2022 (2022/998)

RESOLUCIÓ d'1 de febrer de 2022, de la Direcció General d'Obres Públiques, Transports i Mobilitat Sostenible, per la qual s'aprova definitivament el projecte bàsic Ronda Oest de Vilamarxant. Clau 9519-OZF.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/998


Data del document
:   01-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ d'1 de febrer de 2022, de la Direcció General d'Obres Públiques, Transports i Mobilitat Sostenible, per la qual s'aprova definitivament el projecte bàsic Ronda Oest de Vilamarxant. Clau 4243-LLT. [2022/998]  
L'11 de març de 2020, la Direcció General d'Obres Públiques va aprovar inicialment el projecte bàsic Ronda Oest de Vilamarxant i es va obrir el termini d'informació pública, per mitjà de la publicació en el DOGV número 8824, d'1 de juny de 2020, i en els diaris Las Provincias i Levante-EMV, d'1 de juny de 2020, per un termini de 30 dies hàbils.  
  
Amb data 24 de gener de 2022, el director general de Qualitat i Educació Ambiental dicta resolució de declaració d'impacte ambiental acceptable únicament als efectes ambientals i sense perjudici de l'obtenció prèvia de les autoritzacions sectorials que li siguen aplicables a l'esmentat projecte bàsic, sempre que es desenvolupe amb les previsions de l'estudi d'impacte ambiental, el projecte tècnic i amb una sèrie de condicions que s'hi inclouen.  
Atesa la proposta d'aprovació definitiva emesa per la Subdirecció General de Mobilitat d'aquesta direcció general, i en virtut de les atribucions assignades pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, amb els efectes assenyalats en la Llei 6/1991, de 27 de març, de carreteres de la Comunitat Valenciana, resolc:  
  
  
Primer  
Aprovar definitivament el projecte bàsic Ronda Oest de Vilamarxant. Clau 6403-UTE.  
  
Segon  
Ordenar que en el projecte que desenvolupe la solució adoptada en el projecte bàsic es tinguen en compte les condicions establides en la Declaració d'Impacte Ambiental de 24 de gener de 2022.  
  
Tercer  
Ordenar la publicació en el DOGV de la present resolució, sobre la base del que estableixen els articles 20 i següents de la Llei 6/1991, de 27 de març, de carreteres de la Comunitat Valenciana, i d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que esgota la via administrativa, podrà interposar-se recurs potestatiu de reposició davant de la directora general d'Obres Públiques, Transports i Mobilitat Sostenible, en el termini d'un mes, comptador des de l'endemà de la publicació, en virtut del que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació o, si escau, de la resolució expressa del recurs potestatiu de reposició, de conformitat amb el que estableixen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que puga fer ús, si escau, de qualsevol altre recurs que estime procedent.  
  
València, 1 de febrer de 2022.- La directora general d'Obres Públiques, Transport i Mobilitat Sostenible: Roser Obrer Marco.